ການໂຕ້ຖຽງກັນໄປມາຂອງສອງພັກການເມືອງ ກ່ຽວກັບ ຕຳແໜ່ງຫວ່າງໃນສານສູງສຸດ ຂອງ ສະຫະລັດ ຈະຄອບງຳລັດຖະສະພາ ສະຫະລັດ ເມື່ອສະພາສູງກັບຄືນສູ່ການເຮັດ ວຽກ ໃນວັນຈັນມື້ນີ້ ຫຼັງຈາກໄປຢຸດພັກໄດ້ 2 ອາທິດ.
ເຖິງແມ່ນວ່າລັດຖະສະພາ Capitol Hill ໄດ້ຖືກປິດກໍຕາມ ແຕ່ໄຟຂອງສົງຄາມແນວຄິດກໍ ຍັງດຸເດືອດສົມຄວນຢູ່.
ສະມາຊິກສະພາສູງສາມທ່ານໄດ້ເດີນທາງມານະຄອນຫຼວງ ວໍຊິງຕັນ ເພື່ອພົບປະກັບຜູ້ທີ່ ປະທານາທິ ບໍດີ ບາຣັກ ໂອບາມາສະເໜີຊື່ເຂົ້າຮັບຕຳແໜ່ງໃນສານສູງສຸດ ທ່ານ Merrick Garland. ທ່ານ Mark Kirk ແມ່ນຜູ້ທຳອິດ ແລະ ມາຮອດນີ້ເປັນພຽງສະມາຊິກ ພັກຣີພັບບລີກັນຄົນດຽວທີ່ໄດ້ນັ່ງກັບທະນາຍຄວາມສານອຸທອນລັດຖະບານກາງຄົນດັ່ງ ກ່າວ.
ທ່ານ Kirk ຜູ້ທີ່ກຳລັງຫາສຽງເພື່ອຖືກເລືອກຕັ້ງຄືນ ໃນພັກທີ່ອຽງໄປຝ່າຍ ເດໂມແຄຣັດ ຂອງລັດ Illinois ໄດ້ກ່າວວ່າ “ໃນຂະນະທີ່ທ່ານປະທານາທິບໍດີສະເໜີໃຫ້ພິຈາລະນາ ຜູ້ພິພາກສາ Garland, ພວກເຮົາຄວນໃຫ້ຄຳແນະນຳ ແລະ ຍິນຍອມຮັບເອົາເພິ່ນ. ພວກເຮົາຕ້ອງການເຫດຜົນອັນສົມຄວນ, ຄວາມເປັນຜູ້ໃຫຍ່, ການພິຈາລະນາທີ່ມີ ແນວຄິດເປີດໃໝ່ ກ່ຽວກັບຂັ້ນຕອນການພິຈາລະນາຂອງລັດຖະທຳມະນູນ.”
ໃນເມື່ອສະມາຊິກພັກຣີພັບບລີກັນຄົນອື່ນໆຫຼາຍກວ່າສິບຄົນກ່າວວ່າ ພວກເຂົາເຈົ້າຍິນດີ ທີ່ຈະພົບປະກັບທ່ານ Garland, ມີພຽງສອງຄົນທີ່ຮຽກຮ້ອງໃຫ້ສະພາສູງພິຈາລະນາ ກ່ຽວ ກັບສະເໜີຊື່ນີ້. ຄົນທີ 3 ທ່ານ Jerry Moran ໄດ້ຮຽກຮ້ອງໃຫ້ມີການພິຈາລະນາ, ແລ້ວຕໍ່ ມາອີກ 2 ມື້ ກໍໄດ້ກັບປີ້ນຄຳເວົ້າຂອງຕົນເອງ.
ຢ່າງໃດກໍດີ ພ້ອມດຽວກັນນີ້ ພັກເດໂມແຄຣັດ ກໍແມ່ນຍັງພ້ອມພຽງຮຽງໜ້າກັນ ສະໜັບສະໜູນ ທ່ານ Garland ຢູ່.